DJI

SZ DJI Technology Co., Ltd. (coneguts com a DJI) és una empresa xinesa de tecnologia amb seu central a Shenzen, Guangdong, amb sucursals arreu del món. És reconeguda per la fabricació de drons amb càmeres de fotografia i de vídeo. DJI és el líder comercial mundial dins la indústria del dron, acumulant més del 70% del mercat. Imatges des del dron s'han usat globalment per a vídeos musicals, produccions televisives i cinematogràfiques com The Amazing Race, American Ninja Warrior, Better Call Saul o Game of Thrones entre d'altres. L'any 2017 DJI va guanyar un premi Emmy a la Tecnologia i l'Enginyeria per les prestacions de les seves càmeres a drons i l'any 2018 va estrener la càmera Osmo Pocket, una petita càmera amb un estabilitzador. Història La companyia va ser fundada l'any 2006 per Frank Wang (Wāng Tāo, 汪滔). Wang, provinent de la província de Zhejiang, va anar a la Universitat de Hong Kong de Tecnologia i Ciència l'any 2003. Dos anys més tard, la Universitat el va proveir de HK$18,000 per a dur a terme la investigació necessària per a realitzar un dron. Wang va fundar la companyia l'any 2006 amb seu al seu dormitori a la universitat. Des de llavors, DJI manufactura una varietat de productes que inclou vehicles aeris, controls remots, accessoris per a helicòpters, videocàmeres i altres accessoris. Les sigles DJI signifiquen Dà-Jiāng Innovations. Durant la invasió russa d'Ucraïna, l'exèrcit ucraïnès va fer servir drons d'aquesta companyia. Drons Actualment, té molts drons al mercat, entre ells molt venuts, com el recent AVATA 360, què és un dels drons més poderosos del mercat actual. Dins del mercat actual, la marca distribueix les seves aeronaus en diferents gammes segons el perfil de l'usuari: Gammes de consum i creadors de contingut: Sèrie DJI NEO: Drons ultra-lleugers i de mida reduïda, orientats principalment a la captura de fotografies tipus selfi i vols ràpids i quotidians. Sèrie DJI MINI: Línia caracteritzada per un pes inferior als 250 grams, dissenyada per complir amb les normatives de vol més laxes sense necessitat de registres complexos en molts països. Inclou models recents com el DJI Mini 4K o el MINI 5 PRO. Sèrie DJI AIR: Dispositius de gamma mitjana que equilibren la portabilitat de la sèrie Mini amb prestacions de càmera i potència de vol més avançades (com el DJI AIR 3S). Sector professional i cinematogràfic: Per a l'àmbit de la fotografia comercial, la producció audiovisual i el cinema de gran format, la companyia disposa de dues línies principals: Sèrie DJI Mavic (Professional): Representa l'estàndard de la marca per a creadors exigents i productores comercials. Models com el DJI Mavic 4 Pro incorporen sistemes de triple càmera desenvolupats en col·laboració amb Hasselblad, sensors de 100 megapíxels, detecció d'obstacles omnidireccional recolzada per tecnologia LiDAR i fins a 51 minuts d'autonomia de vol. També disposa de branques Enterprise per a tasques de salvament o topografia industrial amb càmeres tèrmiques (Mavic 3T Advanced). Sèrie DJI Inspire: És la gamma alta orientada exclusivament a la cinematografia professional de Hollywood i grans produccions. El model de referència actual, el DJI Inspire 3, compta amb una càmera de fotograma complet (full-frame) capaç d'enregistrar en format 8K, un sistema de lents intercanviables, emmagatzematge d'alta velocitat i un sistema avançat de doble control independent per a pilot i operador de càmera. Tecnologia de gravació en 360°: En el segment dels drons FPV (first-person view o vista en primera persona) i de filmació immersiva, la companyia ha introduït el DJI AVATA 360. Aquest model destaca per equipar un sensor d'1 polzada capaç d'enregistrar vídeo en format HDR a una resolució de 8K a 60 fotogrames per segon, a més d'incorporar un sistema de detecció d'obstacles omnidireccional. Últimament, s'ha incorporat al món del drons 360 competint amb el dron de la rivalitat: l'ANTIGRAVITY A1 de l'empresa Insta360. Amb aquest llançament, DJI s'ha introduït de forma nativa en el sector de les captures aèries en 360°, competint directament en el mercat amb l'ANTIGRAVITY A1, un dron lleuger (249 g) especialitzat en enregistrament 8K en 360 graus que compta amb el suport tecnològic de l'empresa rival Insta360. Referències